钦定古今图书集成/明伦汇编/氏族典/第174卷 > 钱忱
## 钦定古今图书集成/明伦汇编/氏族典/第174卷 > 钱忱

按《宋史钱忱传》：“忱字伯诚，吴越王俶五世孙。父景臻，
尚仁宗第十女秦鲁国大长公主，生忱。神宗命赐名，
除庄宅副使、骑都尉。伯父勰在翰苑，因得识一时名
卿，哲宗爱之，常使侍左右。徽宗覃八宝恩，为邕州观
察使，迁武宁军观察留后，喜其靖共，除泸州军节度
使，钦宗加检校少保。高宗立，复拜检校少保、泸州节”
度使、中太乙宫使，进开府仪同三司。绍兴十五年，以
秦鲁主终丧，除少保，封荣国公。三十年，迁少师致仕。
明年卒，年八十馀，赠太师。